
Mae hyn i dystio bod yr holl waith a gyflwynir o fewn y prosiect ymchwil hwn yw fy ngwaith i ac eithrio lle cyfeirir at waith pobl eraill. Deallaf fod unrhyw waith ac ymchwil sydd heb eu cyfeirio ato o fewn y prosiect ymchwil yma yw weithred o lên-ladrad, a fydd yn arwain at fethiant y modiwl yma.  

Rhaid i mi ddiolch i’r unigolion i gyd a gyfrannodd tuag at y prosiect ymchwil yma. Hoffwn ddiolch darlithwyr y Brifysgol; Dr Sioned Hughes a Nanna Ryder a oedd yn fodlon rhannu eu harbenigedd a oedd yn caniatáu i mi ffurfio cwestiwn ac ymchwilio’n briodol at agwedd penodol o fewn y maes. Diolchwn hefyd i benaethiaid yr ysgolion gefais fynediad i er mwyn cynnal ymchwil cynradd ac i’r athrawon ar ddisgyblion am eu parodrwydd i ddarparu gwybodaeth, syniadau a strategaethau er mwyn i mi allu cwblhau’r ymchwil yn effeithiol. 
Cynnwys
Pennod 1 - Cyflwyniad
1.1	Nod y rhesymwaith
1.2 Cefndir yr astudiaeth
1.3 Dulliau ymchwil
1.4 Dadansoddi’r cwestiwn ymchwil
1.5 Diddordeb personol
Pennod 2 - Adolygiad Llenyddiaeth
2.1 Beth yw Cyflwr Sbectrwm Awtistiaeth?
2.2 Sbectrwm Awtistig
2.3 Prif nodweddion Awtistiaeth
2.4 Elfennau cymdeithasol 
2.5 Strategaethau di-eiriol
Pennod 3 - Methodoleg
3.1 Dulliau casglu gwybodaeth
3.2 Moeseg
Pennod 4 - Canlyniadau a Thrafodaethau
4.1 - Cyfweliad gyda chydlynydd Anghenion Dysgu Ychwanegol
4.2 - Cyfweliad gyda myfyriwr â Chyflwr Sbectrwm Awtistiaeth
4.3 - Arsylwadau plant â Chyflwr Sbectrwm Awtistiaeth
Pennod 5 - Casgliad
5.1 - Prif bwyntiau a godir
5.2 - Dysgu Proffesiynol
5.3 - Awgrymiadau ar gyfer ymchwil yn y dyfodol
5.4 - Diweddglo
Rhestr gyfeirnodau
Atodiadau
1. Ffurflen Foeseg
2. Adroddiad Ysgol Y Preseli
3. [bookmark: _Hlk7347234]Cyfweliad gyda chydlynydd ADY Ysgol Y Preseli
4. [bookmark: _Hlk7347351]Cyfweliad gyda myfyriwr ag Awtistiaeth Ysgol Y Preseli












Pennod 1 - Cyflwyniad
1.1 Nod y rhesymwaith
Amcan yr ymchwil yma yw ehangu dealltwriaeth bersonol bellach ynglŷn â’r strategaethau amrywiol sydd ar gael i sicrhau cynnydd datblygiad cymdeithasol ac ymddygiadol plant sydd ar y sbectrwm Awtistig (ASD). Erbyn diwedd fy ymchwil, bwriadir adnabod manteision ac anfanteision amryw o strategaethau sydd yn hyrwyddo cyfathrebiad cymdeithasol ac sydd yn effeithiol ar ymddygiad y grŵp penodol yma o blant yn gadarnhaol. Rhagdybiwyd fod gallu i ddefnyddio’r strategaethau yma wrth addysgu plant ag ASD yn y dyfodol.
Penderfynwyd ymchwilio i mewn i’r maes yma oherwydd o brofiad personol, credwyd fod prinder profiad a dealltwriaeth ymhlith athrawon ar sut i sicrhau cynhwysiad i bob plentyn ag Awtistiaeth gan ddefnyddio strategaethau gwahanol. Ystyrir profiad personol a dadansoddir bod dim digon o brofiad gan yr ysgrifennydd i addysgu plant ar y sbectrwm Awtistig yn effeithiol felly gobeithiwyd bydd y prosiect ymchwil yma yn darparu’r wybodaeth angenrheidiol i fod gallu trosglwyddo sgiliau ar ôl gymhwyso. Enwyd dogfen Donldson yn Dyfodol Llwyddiannus gan fod addysg yw’r allwedd hanfodol er mwyn sicrhau llwyddiant a lles hirdymor i fod disgybl yng Nghymru sy’n mynd ati i effeithio iechyd cymdeithasol, economaidd a diwylliannol Cymru (Donaldson, 2015). Pwysleisir pwysigrwydd diben yr adroddiad gan fod angen cynhwysiad o bobl plentyn yng Nghymru er mwyn sicrhau eu cynnydd o fewn pedwar diben. Gwelir fod angen i athrawon fynd cam ymhellach er mwyn darparu cyfleoedd a strategaethau i’r plant sydd ag ASD parhau gyda’i chamau cynnydd i ddatblygu yn gadarnhaol.
1.2 Cefndir yr astudiaeth
Gan fod y sbectrwm Awtistig yn sbectrwm eang iawn, yn amlwg fydd gan bobl amrywiaeth o anghenion gwahanol. Er hyn, bydd mwyafrif o’r bobl yma yn dioddef o symptomau syml ond gall fod gwahaniaethau rhwng unigolion. Gwelir fod plant ASD yn cael trafferth mewn sefyllfaoedd cymdeithasol oherwydd prinder datblygiad o fewn y sgiliau yma yw’r broblem. Derbyniwyd cyfrifoldeb yr athrawon yw hi i sicrhau fod strategaethau yn eu lle i sicrhau fod y grŵp yma o blant yn gallu ymdopi mewn cyd-destun cymdeithasol. 
Gwelwyd wrth fod ar Brofiad Addysgu Proffesiynol (PAP) ac wrth arsylwi yn ystod profiadau dewisol fod ychydig o strategaethau yn cael eu defnyddio er mwyn hybu datblygiad cymdeithasol ond nid oeddent yn gweithio yn effeithiol iawn oherwydd and oedd cysondeb trwy gydol yr ysgolion. Gan fod mwy na 1 o bobl 100 o bobl ar y sbectrwm Awtistig, mae 71% ohonynt yn mynychu ysgolion prif ffrwd. Gan fod prinder dealltwriaeth ymhlith ysgolion prif ffrwd, nid yw’r plant yma yn derbyn addysg effeithiol (Priory, 2019).   Efallai nid yw athrawon byth wedi cael cyfle i addysgu plant yma neu dderbyn hyfforddiant priodol er mwyn darparu addysg effeithiol felly and ydynt yn magi hyder o fewn y maes ac o ganlyniad mae’r disgyblion yn dioddef. 
1.3 Dulliau ymchwil
Er mwyn cyrraedd yr amcanion uchod, defnyddiwyd nifer o ddulliau ymchwil, cynradd ac eiliad er mwyn ymestyn gwybodaeth a dealltwriaeth o fewn y maes er mwyn dod i gasgliad i ateb y cwestiwn. Bwriedir defnyddio’r dulliau isod er mwyn casglu ymchwil:
	Cyfweliadau gydag athrawon; 
	Cyfweld â disgyblion amrywiol;
	Dosbarthu holiaduron i athrawon;
	Arsylwi ar wersi gwahanol o fewn cyd-destunau gwahanol;
	Adolygiad o lenyddiaeth sydd yn ymwneud ag Awtistiaeth ar strategaethau cymdeithasol sydd ar gael;
Wrth dynnu gwybodaeth o’r holl ffurf yma o ymchwil, gobeithir creu darn o waith ysgrifenedig cynhwysfawr sy'n tynnu ar ymchwil cynradd ac eilradd i gael darlun cyflawn o'r strategaethau sydd ar gael i hyrwyddo sgiliau cyfathrebu mewn unigolion ag Awtistiaeth.
1.4 Dadansoddi’r cwestiwn ymchwil
Wrth arsylwi ar brif dermau’r cwestiwn, credir fod gwahanol rannau gall y cwestiwn cael eu rhannu er mwyn can darlun cyflawn o’r hyn sydd angen ymchwilio. Yn gyntaf, credir fod yn hanfodol bwysig fod cefndir ASD yn cael eu trafod er mwyn deall ble ddaeth y cwestiwn. Yn ail, pwysig iawn yw trafod anawsterau cymdeithasol mae unigolion ag ASD yn tueddu o ddioddef o. I orffen, nod yw darganfod a deall mwy am y gwahanol strategaethau a thechnegau sydd ar gael sy'n hyrwyddo datblygiad cyfathrebu o fewn pobl ag ASD.
1.5 Diddordeb personol
Penderfynir ymchwilio i mewn i’r testun yma oherwydd profiad effeithiol yw hi er mwyn datblygu’n broffesiynol ac i ehangu gwybodaeth o fewn y sector Anghenion Dysgu Ychwanegol (ADY), yn benodol Awtistiaeth er mwyn datblygu dealltwriaeth bellach o sut i ddarparu cymorth sydd yn mynd i hyrwyddo datblygiad cymdeithasol. Bydd hefyd yn brofiad gwerthfawr os bydd yr ymchwilir yn ceisio am swyddi sbesiffig yn y dyfodol. 
Pennod 2 - Adolygiad Llenyddiaeth
Pwrpas y bennod yma yw adolygu llenyddiaeth ar Awtistiaeth a’r rhwystrau mae pobl ag ASD yn delio gydag o ddydd i ddydd megis rhwystrau cymdeithasol a pha strategaethau sydd ar gael er mwyn sicrhau datblygiad cymdeithasol ac academaidd yr unigolion yma. Un canfyddiad yr ymchwil hon oedd yr amrywiaeth o strategaethau a ddefnyddiwyd i hyrwyddo sgiliau cyfathrebu. Gan fod y sbectrwm Awtistig mor eang, bydd y lefel o gymorth mae unigolion yn derbyn yn amrywio ar draws y sbectrwm. Anodd yw hi i sicrhau fod digon o gymorth yn cael ei darparu ar gyfer yr unigolion sydd angen fwyaf. 
2.1 Beth yw Cyflwr Sbectrwm Awtistiaeth?
Cafwyd Awtistiaeth ei enwi gan Dr. Leo Kanner yn 1943 ar ol iddo astudio wyth bachgen  tair merch a oedd yn dangos nodweddion o Awtistiaeth (Interactive Autism Network, 2019). Er mwyn adeiladu ar hyn, darganfuwyd Hans Asperger (1944) batrwm cyffredin o fewn grŵp o fechgyn a oedd â gallu deallusol cyfartalog neu uwch na'r cyfartaledd a doedd ganddynt ddim oedi mewn iaith. Er hyn roeddent yn cael trafferth fel rhan fwyaf o bobl ar y sbectrwm gyda rhyngweithio cymdeithasol. Enwyd y cyflwr hwn yn 'Syndrom Aspergers' sy'n alinio ei hun ar hyd y sbectrwm awtistig (Todd, Anhysbys). Mae Awtistiaeth yn anabledd datblygiadol oes sy'n effeithio ar ddatblygiad yr ymennydd sydd yn amharu ar sut mae pobl yn canfod y byd o'u hamgylch yn ogystal â sut y maent yn cyfathrebu ac yn rhyngweithio ag eraill. Er bod gwyddonwyr yn credu bod ASD yn cael ei achosi gan ffactorau genetig ac amgylcheddol, mae astudiaethau wedi canfod gwahaniaethau yn y ffordd y mae rhanbarthau anghyffredin yr ymennydd yn datblygu mewn unigolion ag ASD. Mae’n tarfu ar dwf yr ymennydd sy'n effeithio ar y ffordd y mae genynnau yn datblygu ac yn rheoleiddio cyfathrebu celloedd yr ymennydd (National Institute of Neurological Disorders and Storke, 2018).
 Cyflwr sbectrwm yw Awtistiaeth a ni ellir ei wella. Nid yw'n afiechyd ac mae pobl yn ei chael hi am oes. Deallir fod pobl ag Awtistiaeth, yn canfod y byd o'u hamgylch ac yn prosesu pethau mewn ffordd wahanol i bobl eraill. Weithiau gall hyn gwneud hi'n anodd iddynt allu cysylltu â chyfathrebu â phobl o'u cwmpas (National Autistic Society, 2016).
Mae pob un o bobl awtistig yn rhannu anawsterau cyffredin ond gall llawer hefyd ddioddef ag anghenion dysgu pellach, problemau iechyd meddwl neu anhwylderau eraill yn gyfan gwbl, sydd yn gwahaniaethu'r lefel ychwanegol o help y gallai fod ei angen arnynt i'w cefnogi gyda thasgau dyddiol. Nid yw bod yn awtistig yn effeithio ar eu datblygiad ac mae ganddynt y gallu i ddatblygu i'r un gallu i'w cyfoedion, gyda'r gefnogaeth gywir. Mae llawer o bobl ar y sbectrwm awtistig yn gweld eu hawtistiaeth fel agwedd sylfaenol o’i phersonoliaeth a llawer os na fydd pob un ohonynt yn mynd ymlaen i fyw bywydau cyflawn.
Cyflwr cyffredin iawn yw Awtistiaeth, gyda 700,000 o bobl Awtistig yn byw yn y Deyrnas Unedig sy'n cyd-fynd â mwy nag 1 ym mhob 100 o bobl. Nid yw awtistiaeth yn benodol i un grŵp o bobl, gall unrhyw un o unrhyw gefndir fod yn awtistig ond mae ymchwil yn dangos ei fod yn effeithio ar dynion yn fwy na menywod (National Autistic Society, 2016).
2.2 Sbectrwm Awtistig
Mae'r sbectrwm awtistig yn eang iawn, sy’n cwmpasu amrywiaeth eang o heriau gan y rhai sydd a’r cyflwr. Nid oes dau berson ar y sbectrwm awtistig yr un fath a bydd llawer yn magi   nodweddion gwahanol o gymharu gyda'i gilydd. Mae symptomau'n amrywio o fod yn ysgafn i ddifrifol, a gwahanol lefelau o weithredu (Gaines, Bourne, Pearson, Kleibrink, 2016). Bydd rhai yn dioddef o nodweddion difrifol sy'n golygu y bydd angen gofal helaeth arnynt i gyflawni tasgau dydd i ddydd. Bydd gan eraill symptomau llawer llai difrifol sy'n golygu y byddant yn gallu cwblhau tasgau dyddiol heb lawer o gymorth ychwanegol. Gall unigolion ar y sbectrwm amrywio o fod yn ddeallus iawn i fod â salwch meddwl difrifol. Anaml y bydd unigolion sy'n gweithredu'n uchel ar y sbectrwm awtistig yn dangos unrhyw fath o symptomau yn weladwy i'r cyhoedd. Gwrthwyneb I hyn, gall unigolion â gweithrediad isel ddangos symptomau difrifol a fydd yn dangos yn gryf i eraill eu bod ar y sbectrwm awtistig (Gaines, Bourne, Pearson, Kleibrink, 2016).

Er bod pob unigolyn yn wahanol, mae tri thebygrwydd mae pob plentyn ag awtistiaeth yn ei rannu. Mae'r rhain yn namau mewn rhyngweithio cymdeithasol, cyfathrebu cymdeithasol a dychymyg cymdeithasol. Enwyd y tair nodwedd hyn ‘triawd o amhariaethau’ (Wing a Gould, 1979, dyfynnwyd yn Todd, Anhysbys).

2.3 Prif nodweddion Awtistiaeth
Fel arfer, mae pobl ag awtistiaeth yn cael trafferth gyda chyfathrebu cymdeithasol a rhyngweithio gydag eraill ym mron pob sefyllfa gallent ddod o hyd iddynt. Deallir fod pobl ar y sbectrwm awtistig yn cael anhawster prosesu iaith lafar a dilafar ac maent yn tueddu i gymryd iaith yn llythrennol, gan feddwl bod pobl yn ei olygu yn union beth maen nhw'n ei ddweud. Efallai na fydd rhai yn gallu prosesu tôn llais, sarcasm a jôcs ac ymadroddion wyneb, sy’n gwneud hi'n fwyfwy anodd iddynt ryngweithio mewn sefyllfaoedd cymdeithasol (National Autistic Society, 2016). Atgyfnerthwyd hyn gan Volkmar et al., 2005, yn ystod arsylwad o blant 3-6 mlwydd oed â diagnosis o Awtistiaeth. Gwelir patrwm pendant o fewn eu hymddygiad di-eiriol gan nad oeddent yn gallu cyfeirio mynegiadau wyneb at eraill, gwenu, darparu cyswllt llygaid yn ogystal â methu â rhannu pleser gydag eraill (Volkmar et al., 2005).

Gan ddibynnu ar ble maent ar y sbectrwm, gall rhai defnyddio iaith arwyddion neu symbolau i gyfathrebu, efallai y bydd gan eraill lefelau uchel o fedrau cyfathrebu ond efallai na fyddant yn gallu mynegi mewn sgwrs (Boucher, 2009). Yn ogystal â hyn bydd rhai yn dioddef o Ecolalia lle bydd person yn ailadrodd yr hyn y mae eraill wedi ei ddweud neu siarad am gyfnod hir am eu diddordebau.

Ar ben hynny, efallai na fydd unigolion ar y sbectrwm awtistig yn gallu adnabod ciwiau cymdeithasol, ymddwyn mewn modd sy'n amhriodol yn gymdeithasol, efallai na fyddant yn gallu adnabod nac yn deall teimladau person arall a allai fod yn rhwystr iddynt ymateb o fewn y byd cymdeithasol. Efallai y bydd hyn yn ymddangos yn ansensitif i eraill, yn enwedig os nad yw pobl yn ymwybodol eu bod yn awtistig. Nodwedd gyffredin arall o awtistiaeth yw ymddieithrio o sefyllfaoedd cymdeithasol pan fyddant yn teimlo eu bod yn cael eu gorlwytho gan bobl eraill yn ogystal â pheidio â cheisio cysur gan bobl eraill os ydynt yn teimlo'n isel.

Nodwedd arall o Awtistiaeth yw patrymau cyfyngedig neu ailadroddus yn eu hymddygiad neu o fewn gweithgareddau y gallant ymgymryd â hwy neu mewn buddiannau sydd ganddynt. Fel arfer, mae angen i bobl ag awtistiaeth wybod eu trefn ddyddiol i wybod beth sy'n digwydd yn union trwy'r dydd fel y gallant baratoi ar gyfer y diwrnod i ddod. Efallai y byddant hefyd eisiau cwblhau tasgau mewn un ffordd benodol, teithio o un lle i'r llall yn yr un llwybr ag y maent bob amser yn ei ddefnyddio. Yn aml, nid ydynt yn hoffi newid o gwbl ac yn gweld yn anodd ymdopi â newid a all ddigwydd trwy gydol eu diwrnod, er enghraifft (Tantam, 2012). Er mwyn sicrhau bod yr unigolion hyn yn gallu ymdopi â newid cyn iddo ddigwydd, mae'n bwysig eu bod wedi'u paratoi ymlaen llaw ac yn gwbl ymwybodol o'r hyn a all ddigwydd (National Autistic Society, 2016).

2.4 Elfennau cymdeithasol 

Mae'n hysbys bod plant ag ASD yn dioddef o anawsterau cymdeithasol a chyfathrebu ag  effeithiodd y broses diagnosis gan fod fwy o bwyslais ar y nodweddion cyfathrebu a arddangoswyd yn ystod y cyfnod diagnostig yn gynnar mewn plant (American Psychiatric Association, 1994 a dyfynnwyd yn Charman a Stone, 2006). Dangosir ymchwil gellir rhannu'r diffygion cyfathrebu hyn yn ddau gategori; y cyntaf yw lle mae capasiti isel ar gyfer sylw ar y cyd, felly mae plant ag ASD yn ei chael trafferth rhoi eu sylw rhwng gwrthrychau a phobl. Yr ail gategori, yw'r anhawster y mae plant ag ASD yn ei gael i ddysgu ystyron a rennir ar gyfer pethau penodol, byddai’r anawsterau yma yn weladwy yn ystod chwarae, dynwared ac ystumiau (Charman a Stone, 2006).  Yn ystod dewisiadau ar gyfer y traethawd hir, cafodd yr ymchwilydd y cyfle i gyfweld â disgybl a oedd yn dioddef o ASD ac roedd yn enghraifft sylfaenol o sut yr oedd yn disgyn i'r ddau gategori hyn gan ei fod yn egluro sut roedd yn cael trafferth wrth ganolbwyntio ar drafodaethau rhwng grŵp o ffrindiau ac weithiau nid oedd yn ymwybodol o giwiau cymdeithasol a allai fod wedi digwydd o'i gwmpas. 

Yn ol Volkmar et al., 2005, mae plant ag awtistiaeth isel eu gweithrediad yn tueddu i wella'n ddramatig mewn sefyllfaoedd cymdeithasol gan eu bod yn heneiddio ond yn ymddangos ychydig yn wahanol i eraill yn ystod oedolaeth. Ar ben hynny, mae plant ag awtistiaeth uchel eu gweithrediad yn cael llawer mwy o anawsterau mewn sefyllfaoedd cymdeithasol, gan arwain at lonyddwch annifyr yn ystod eu taith o adnabyddiaeth trwy gydol eu plentyndod (Volkmar et al., 2005). 

2.5 Strategaethau di-eiriol

Gan fod gan blant ag ASD â diffyg sgiliau cyfathrebu a sgiliau ysgogol, mae'n bwysig bod addysgwyr, teulu a ffrindiau yn mabwysiadu strategaethau a fydd yn eu galluogi i gyfathrebu'n effeithiol â'r plentyn. Mae iaith arwyddion yn strategaeth gyffredin a ddefnyddir i hyrwyddo cyfathrebu yn enwedig gyda phlant di-eiriau. I rai plant ag ASD, mae iaith arwyddion yn ffordd fwy gweledol a choncrid iddynt ddatblygu'n ifanc o gymharu ag iaith lafar (Siegel, 1996). Gellir defnyddio byrddau cyfathrebu fel cam cyntaf cyn iaith arwyddion sy'n gweithio orau gyda phlentyn nad yw wedi gallu ystumio eto. Mae plant yn dechrau dysgu i bwyntio ac ystumio gyda byrddau cyfathrebu sy'n eu harwain i ddysgu sut i arwyddo. Er bod Siegel 1996 yn amlygu llwyddiant iaith arwyddion mewn plant ifanc ag ASD, dadlau Bartak et al., 1975; Ricks a Wing, 1975 mai anaml y mae plant ag awtistiaeth yn defnyddio ystumiau yn hytrach na lleferydd ar gyfer iaith arwyddion. Ychydig iawn o lwyddiant sydd wedi cael ei roi i iaith arwyddion gyda dim ond ychydig o achosion yn dysgu arwyddion syml (Bartak et al., 1975; Ricks a Wing, 1975 a dyfynnwyd yn Schopler a Mesibov, 1986).

Strategaeth arall y gellir ei defnyddio sydd â chyfradd llwyddiant uwch yn natblygiad cyfathrebu mewn plant ag awtistiaeth yw’r defnydd o Systemau Cyfathrebu Cyfnewid Lluniau (PECS). Datblygwyd y math hwn o strategaeth i alluogi'r plentyn i gychwyn sgwrs yn hytrach na bod yn ymyriad dan arweiniad oedolyn. Nod y strategaeth yw hyrwyddo sgwrs ystyrlon lle mae'r plant wedi dewis a chyfnewid lluniau am beth sy'n ymwneud â'u hamgylchedd (The National Autistic Society, 1991). Mae chwe cham i'r rhaglen PECS sy'n addysgu plant sut i gychwyn sgwrs, gwahaniaethu rhwng symbolau lluniau ar gyfer yr eitem a ddymunir yn eu hamgylchedd, i ddefnyddio llyfr cyfathrebu PECS yn effeithiol ac i lunio brawddegau syml. Mae'r rhaglen hon wedi'i gynllunio i ddarparu annibyniaeth i'r plant gyfathrebu ag eraill, gan ddysgu bod cyfathrebu yn ddwy ffordd (Dodd, 2005). Yn ol Bondy a Frost (1998), gwelir fod 80% o blant sydd wedi defnyddio PECS yn caffael iaith ar ol wedi bod ar y rhaglen am ddeuddeg mis (Bondy a Frost, 1998 a dyfynnwyd yn Dodd, 2005). 

Strategaeth arall di-eiriol a ddefnyddir fel gwellhad cyfathrebu ac yn ystod y broses ddiagnostig yw'r ddyfais syllu ar y llygaid/tracio llygaid. Yn ystod y cyfnod diagnostig, gellir ei ddefnyddio i wahaniaethu rhwng rheolaeth (plentyn sydd ddim ar y sbectrwm) a phlentyn sy'n arddangos nodweddion o Awtistiaeth. Yn dilyn y diagnosis, dangosir lluniau a fideos gwahanol i’r plant ac mae'r traciwr llygaid yn gallu tracio ble yn union y mae’r plant yn edrych ar y sgrin. Darganfu astudiaethau a wnaed gan Jones et al., (2008) a Klin et al., (2002) fod plant ag ASD yn tueddu i ddangos mwy o sylw ar geg yr actorion ac yn sylwi yn llai ar eu llygaid (Fransworth, 2018). Mae gan y mathau hyn o atgyweiriadau leddfu uniongyrchol gyda'u gweithrediad cymdeithasol (Klin et al., 2002).

O fewn lleoliad o ddydd i ddydd, byddai'r ddyfais olrhain llygaid yn cael ei defnyddio gan blant ag ystod gymhleth o anableddau a allai gynnwys awtistiaeth ac felly dyma'r dull cyfathrebu mwyaf effeithiol ar gyfer yr unigolion hyn. Mae'r ddyfais tracio llygaid, yn galluogi unigolion i gyfathrebu ag eraill wrth i'r ddyfais cydnabod golau sy'n adlewyrchu o’ch llygaid sy'n trosi'r symudiad yn eich llygaid i lygoden gyfrifiadur. Gall yr unigolyn sy'n defnyddio'r ddyfais ddewis neu gyfarwyddo oedolyn at yr hyn y mae arnynt eisiau drwy amrantu neu syllu ar y gwrthrych yn barhaus am gyfnod. Mae hon yn ffordd effeithiol i blant ag amrywiaeth o anableddau, gyfathrebu o fewn amgylchedd ysgol yn ogystal â gartref ac mewn lleoliad cymdeithasol (Inclusive Technology, 2001).

Pennod 3- Methodoleg

3.1 Dulliau casglu gwybodaeth
Credir fod yn bwysig iawn defnyddio amryw o ddulliau wrth ymchwilio er mwyn sicrhau dyfnder ac ehangder i’r pwnc yr ymchwilir yn ogystal â chasglu gwybodaeth bwrpasol. I orffen, nod yr holl ddulliau yma o ymchwilio yw cwmpasu digonedd o wybodaeth ddefnyddiol er mwyn llunio ymateb i gwestiwn y prosiect. Bwriedir defnyddio dulliau mheintio ac ansoddol wrth ymchwilio er mwyn gallu deall mwy am y pwnc yn ogystal â gallu cymharu â chyferbynnu’r canfyddiadau. 

Nodwyd ym mhennod 1.3 y math o ddulliau a ddefnyddir er mwyn casglu ymchwil cynradd. Penderfynwyd defnyddio arsylwadau a chyfweliadau fel y dulliau fwyaf cynhwysfawr wrth ymchwilio’n gynradd. Er oedd yna fwriad i ddefnyddio holiaduron fel modd o ymchwilio, dewisir peidio â defnyddio’r dull yma o ymchwilio gan y gall fod yn ffordd anodd iawn ei dilyn wrth dderbyn adborth gan bobl sydd wedi derbyn yr holiadur. Gall holiaduron hefyd fod yn ffordd gaeth o gasglu gwybodaeth sylfaenol oherwydd y ffordd y gofynnir y cwestiynau. Yn ddelfrydol bydd holiadur yn cynnwys cymysgedd o gwestiynau caeedig a rhai agored i ymchwilio i ymateb penodol. Weithiau nid yw'r cwestiynau hyn yn caniatáu'r gallu sydd ei angen ar yr unigolyn i ateb mewn modd cyflawn a phersonol, heb ragfarn (Debois, 2019).

Dewiswyd cyfweliadau fel strategaeth ymchwil gan y gall y cyfweliad adeiladu ar eu hatebion, gan ddarparu gwybodaeth fanwl bellach (Phellas et al,. 2011). Mae cyfweliadau wyneb i wyneb yn galluogi'r cyfwelydd i ofyn cwestiynau yn seiliedig ar atebwyr y cyfwelai nad ydynt o bosibl wedi'u llunio ymlaen llaw, gan ganiatáu i'r cyfwelydd ennill gwybodaeth a dealltwriaeth bellach (Opdenakker, 2006). Gellir gofyn cwestiynau agored yn ystod cyfweliad sydd yn darparu’r cyfle i’r cyfwelai i ateb y cwestiynau’n gyflawn yn ogystal â gofyn cymaint o gwestiynau sydd angen oherwydd nid yw’n angenrheidiol iddynt ysgrifennu unrhyw beth. Cymerir hyn gyda holiaduron sydd yn anodd cael nifer uchel o ymatebion oherwydd gall pobl golli diddordeb yn yr holiadur oherwydd ei hyd (Phellas et al,. 2011).

Er mai cyfweliad wyneb i wyneb yw un o'r ffurfiau hawsaf o gasglu gwybodaeth, nodir Opdenakker (2006) gall y ffordd y mae'r cyfwelydd yn cynnal y cyfweliad arwain y cyfweliad lawr llwybr llai dymunol. Gall hyn arwain at y cyfwelai yn dweud wrth y cyfwelydd beth maen nhw'n meddwl y bydden nhw am ei glywed yn hytrach nag atebion gonest a dibynadwy. Atgyfnerthir DeFranzo (2014) hyn gan nodi fod pryder efallai y bydd gan y cyfwelydd ei ragfarnau ei hun a allai effeithio ar yr ymatebion y cyfwelai.

Yn ystod cyfnod yn Ysgol Y Preseli, cafwyd cyfle i gyfweld â chydlynydd Anghenion Dysgu Ychwanegol a myfyriwr lefel A a oedd ar y sbectrwm awtistig. Anelwyd cwestiynau gwahanol at y ddau gan fy mod yn cyfweld â dau begwn o wahanol bersbectifau. Er bod y cyfweliad gyda'r cydlynydd ADY yn ddiddorol wrth ddarganfod sut mae ei rôl yn effeithio ar lefel y gefnogaeth a'r dilyniant y plant, roedd yn fuddiol iawn cyfweld y myfyriwr ar y sbectrwm awtistig wrth iddo roi mwy o fanylion ar sut mae ei fywyd bob dydd yn cael ei effeithio gan ei awtistiaeth. Gwelir atodiad 1 a 2.

Cafwyd profiad i arsylwi ambell blentyn o fewn Ysgol Y Preseli a oedd ar y sbectrwm awtistig yn ogystal â mynychu’r uned o fewn yr ysgol a’r uned o fewn Portmead Primary School sef ysgol PAP. Dewiswyd defnyddio arsylwadau strwythuredig wrth arsylwi’r plant ar y sbectrwm awtistig gan fod yr ymchwiliwyd yn edrych am batrymau ymddygiadol sy’n cydberthyn â nodweddion o Awtistiaeth. Atgyfnertha Bruner (1990) hyn wrth awgrymu bod arsylwadau yn ein helpu ni gwneud synnwyr o’r hyn sy’n cael ei ymchwilio. Gan nad yw arsylwadau'n rhoi tystiolaeth gadarn o ran ysgrifennu traethawd, sicrhawyd fod nodiadau wedi’i chymryd ar ol bob arsylwad er mwyn darparu tystiolaeth ar gyfer y prosiect hwn. Nodwyd arsylwadau ynghylch ymddygiad y plant, strategaethau a ddefnyddiwyd gan athrawon i hyrwyddo cynnydd parhaus ac adweithiau cyfoedion ar ôl yr arsylwadau hyn. Teimlwyd fod cymryd nodiadau wedi galluogi i’r ymchwilydd gymharu ymchwil blaenorol â phrofiadau uniongyrchol.

Er penderfynwyd peidio â dosbarthu holiaduron ar yr achlysur hwn, petawn yn cael cyfle i wneud y prosiect ymchwil eto, byddwyd yn ystyried dosbarthu holiaduron i’r athrawon a’r staff sy'n gweithio'n uniongyrchol gyda'r plant hyn. Byddwyd wedi cadw'r cwestiynau'r un fath â'r rhai a ddefnyddiwyd yn ystod y cyfweliad gyda'r cydlynydd ADY gan y byddai hyn yn ei gwneud yn haws cymharu â chyferbynnu atebion athrawon. Mantais o ddosbarthu holiaduron yw pa mor gost-effeithiol ydynt, maent yn rhad iawn i'w creu a'u hanfon, yn enwedig wrth anfon fel e-bost felly gellir anfon llawer i nifer o sefydliadau i gasglu ymchwil mwy dibynadwy (Phellas et al., 2011).
3.2 Moeseg

Wrth gynnal yr ymchwil sylfaenol, roedd yn hanfodol bod cyfrifoldebau moesegol yn cael eu hystyried. Roedd hyn nid yn unig yn bwysig ar ddechrau'r broses ymchwilio ond roedd yr un mor bwysig drwy'r broses gyfan, yn enwedig gan fod y wybodaeth yn ymwneud â phlant ac ysgolion. Deallir fod yn hanfodol ymchwilio yn unol gyda chanllawiau BERA er mwyn sicrhau ansawdd uchel o ymchwil. 

Cyn dechrau ar y broses ymchwilio, roedd angen llenwi ffurflen foeseg er mwyn sicrhau dealltwriaeth yr oblygiadau’r gwaith ymchwil (PwyntPwer, 2017). Mae’r ffurflen foeseg yn sicrhau bod yr ymchwilir yn “apply them with integrity in their research activities so that their actions can be seen to be ethical, justifiable and sound” (BERA, 2018, t. 1).

Wrth gyfweld â staff a disgyblion o fewn yr ysgol, derbyniwyd caniatâd gan yr ysgol i gynnal y cyfweliadau gyda’r disgyblion yn bennaf mewn cytundeb bydd cyfrinachedd y disgyblion ar ysgol yn cael ei gadw sydd eto yn cydymffurfio gyda chanllawiau BERA (BERA, 2018). Er hyn, gofynnwyd yr ysgol yn flaenorol i fyfyrwyr a oeddent yn fodlon cael eu cyfweld, felly roedd hyn yn ei gwneud yn llawer haws cyfweld y myfyriwr yn rhydd fel yr oeddent wedi cydsynio yn barod. I adeiladu ar hyn, cynhaliwyd trafodaeth cyn i'r cyfweliad ddechrau gyda'r cyfwelai i'w gwneud yn ymwybodol o'r math o gwestiynau a ofynnir ac a oeddent dal yn gyfforddus i gymryd rhan. 

Pennod 4 - Canlyniadau a Thrafodaethau

Nod y bennod yma yw astudio a dadansoddi’r ymchwil a gasglwyd er mwyn gallu cymharu â chyferbynnu gydag ymchwil blaenorol. Yn dilyn y broses ymchwilio, dadansoddwyd yr ymchwil er mwyn gadarnhau prif syniadau’r ymchwil er mwyn gallu ateb y cwestiwn y prosiect ymchwil. Daeth canlyniadau’r ymchwil o gyfweliadau gyda chydlynydd ADY Ysgol Y Preseli a myfyriwr A, yn ogystal â thynnu o nodiadau ysgrifennwyd ar ol arsylwi amryw o fyfyriwr ASD. Ni fyddwyd yn trafod unrhyw astudiaethau meintiol gan fod dim digon o bobl wedi cael eu cyfweld a doedd dim holiaduron wedi cael eu defnyddio i gasglu gwybodaeth. Er hyn, mae digonedd o astudiaethau ansoddol gan fod digon o arsylwadau a chyfweliadau wedi’i gwneud.

4.1 - Cyfweliad gyda chydlynydd Anghenion Dysgu Ychwanegol
Pa strategaethau ydych chi fel staff yn defnyddio i hyrwyddo sgiliau cyfathrebu plant ag Awtistiaeth?
Fel ysgol, maent wedi sicrhau fod pob athro yn defnyddio’r un strategaethau er mwyn hyrwyddo sgiliau cyfathrebu plant ag ASD er mwyn darparu cysondeb ar draws yr ysgol. Sonia’r cydlynydd ADY fod y strategaethau yn gweithio yn effeithiol iawn gan fod y plant yn gyfarwydd gyda’r strategaethau a sut maen nhw’n gweithio. “Yn yr ysgol yma, rydyn ni’n defnyddio carden goch a gwyrdd fel arwydd cyfathrebu ar gyfer plant ASD a phlant sydd ag ADHD.” Os oedd y cerdyn coch yn cael ei dangos yn ystod gwers, roedd y myfyrwyr yn gwybod bod angen bod yn dawel a gwrando. Y gwrthwyneb i hyn oedd y cerdyn gwyrdd a oedd yn gyfarwyddyd i’r myfyrwyr gofyn cwestiynau. 

Addaswyd y strategaeth yma o strategaeth cyfathrebu sydd yn bydoli yn barod er mwyn hyrwyddo cyfathrebu mewn pobl ag Awtistiaeth. O fewn y strategaeth hon, mae gan bob person ag ASD gerdyn gwyrdd, melyn a choch. Mae pob cerdyn yn cynrychioli modd cyfathrebu gwahanol; mae gwyrdd yn golygu eu bod yn ceisio cyfathrebu ond eisiau rhywun i gysylltu â nhw yn gyntaf, mae melyn yn golygu bod yr unigolyn eisiau cyfathrebu â'r bobl y maent yn eu hadnabod ac mae coch yn dangos nad yw'r person eisiau siarad. Mae'r math hwn o gyfathrebu di-eiriol yn galluogi pobl i nodi eu dewis cyfathrebu yn gyflym i eraill (ASAN, 2014). 

A oes unrhyw broblemau meddygol arall gyda’r disgybl o fewn yr ysgol sydd ag ASD? Os oes, ydy’r cyflyrau arall yn cael mwy o effaith are u sgiliau cymdeithasol?
Yn ôl ymchwil, mae yna gyflyrau eraill sy'n gyffredin gydag awtistiaeth. Mae astudiaethau wedi dangos bod gan dros hanner y bobl ar y sbectrwm awtistig bedwar neu fwy o gyflyrau eraill. Yr amodau sy'n cyd-fynd ag awtistiaeth fel arfer yw ADHD, epilepsi, iselder, OCD ac oedi wrth ddatblygu iaith (Furfaro, 2018). Atega Carmosino (2019) hyn wrth nodi bod y cyflyrau ychwanegol fel arfer yn cysylltu ag awtistiaeth gan fod ganddynt symptomau tebyg felly maent yn tueddu o ddatblygu ochr yn ochr â'i gilydd. Esboniodd y cydlynydd ADY fod rhan fwyaf o’r myfyrwyr ag ASD yn yr ysgol ddim yn dioddef o gyflyrau arall. Er hyn, sonnir fod ambell blentyn ag ASD ag ADHD hefyd. O fewn y plant yma, roeddent yn dangos fwy o symptomau ADHD o’i gymharu â symptomau ASD. “O ran materion cyfathrebu a chyflyrau eraill, credaf fod gan y plant ag ADHD yn ogystal ag Awtistiaeth sgiliau cyfathrebu da ac maent bob amser yn barod i gyfathrebu yn ystod gwersi. Gan fod un o'r symptomau ADHD yw dweud beth sydd ar eu meddwl yn syth, felly byddent yn cyfathrebu gydag unrhyw un.” Nid yw’r sylwad yma yn syndod gan fod plant ag ADHD yn cael trafferth i ganolbwyntio am gyfnod hir o amser.

4.2 - Cyfweliad gyda myfyriwr â Chyflwr Sbectrwm Awtistiaeth

Er bod myfyriwr Ac yn mynychu Ysgol Y Preseli sydd yn ysgol Gymraeg, gofynnodd a oedd modd gwneud y cyfweliad yng nghyfrwng Saesneg gan ei fod yn fwy hyderus yn siarad Saesneg. Dewisodd y cydlynydd ADY I fyfyriwr A chael eu cyfweld gan fod yn hyderus iawn wrth siarad er iddo fod yn Awtistig ac mae’n berson onest iawn a fydd yn ateb cwestiynau yn fanwl.

Did you have any obvious barriers or struggles whilst growing up? 
Pwrpas gyfweld â myfyriwr A, oedd darganfod beth oedd eu rhwystrau o fewn a thu allan yr ysgol a pha strategaethau defnyddiodd er mwyn goresgyn y rhwystrau yma. Esboniodd myfyriwr A sut roedd yn gwybod ei fod yn wahanol i'w gyfoedion hyd yn oed yn ystod yr ysgol gynradd gan sylwodd ei fod yn cael trafferth i ryngweithio ag eraill yn ystod amser chwarae ac o fewn gwersi. Er iddo gael trafferthion wrth ryngweithio’n gymdeithasol, mae wedi cael grŵp clos o ffrindiau trwy gydol ei fywyd academaidd. Ategodd bu rhaid iddo wneud ymdrech ymwybodol i ryngweithio â'i ffrindiau rhag ofn y bydden eu colli pe na bai'n gwneud hynny. Dywed, “I had to make sure I was concentrating thoroughly throughout the conversation to make sure I knew what was going on and could keep up with everyone … if I lost concentration for a second, I would lose track of the conversation completely.” Darganfu ymchwil a gynhaliwyd fod gan bobl ag Cyflwr Sbectrwm Awtistiaeth y gallu i ganolbwyntio yn helaeth ar dasgau sy'n cynnwys cymdeithasu o'u cymharu â'u cyfoedion niwrolegol-nodweddiadol (Forbes, 2017). Daw hyn yn fantais i fyfyriwr A gan fod ganddo’r gallu i ganolbwyntio er ei fod yn fwy o ymdrech iddo. 

What strategies did you or your teachers use to help you develop your communication skills?
Wrth ofyn y cwestiwn hwn, disgwyliwyd i fyfyriwr A fod wedi defnyddio amrywiaeth o strategaethau i'w helpu i ddatblygu ei sgiliau cyfathrebu ymhellach, yn enwedig gydag ef yn cydnabod ei anawsterau mor ifanc. Roedd yn ddiddorol iawn dysgu nad oedd myfyriwr A wedi derbyn unrhyw gymorth ychwanegol gan athrawon, ffrindiau neu deulu, nid oherwydd diffyg staffio, adnoddau nac arian ond oherwydd ei fod yn credu y byddai'r cymorth ychwanegol yn lleihau ei annibyniaeth. Esboniodd, “I’ve always been very independent not only with my work in school but outside school to. I knew the extra support would separate me from my peers even more than my Autism already does and I didn’t want to lose my independence.” Noda Ambitious about Autism (Anhysbys), fod awydd am annibyniaeth yw carreg filltir ddatblygiadol. Gall nodweddion o Gyflwr Sbectrwm Awtistiaeth oedi’r awydd yma ond mae’n dal i fodoli. Yn amlwg, datblygodd myfyriwr A yr awydd yma yn gynnar yn eu bywyd wrth iddo wrthod cymorth a mynnu annibyniaeth.  

Do you prefer working with others or working independently?
Gan fod myfyriwr A yn cael trafferthion wrth gymdeithasu, nid oedd yn syndod eu bod yn hoffi gweithio yn annibynnol yn ystod gwersi. Roedd myfyriwr A yn astudio Mathemateg lefel A a sonnir ei bod yn hoff iawn o dechneg addysgu eu hathrawes dysgu gan eu bod yn strwythuredig. Nodwedd benodedig o ASD yw hoffi strwythur er mwyn lleihau pryder ac i’w helpu parhau gyda thasgau dyddiol; I gwblhau problemau mathemategol yng nghydestun yma. Noda Soraya (2014) fod strwythur yn gweithredu fel sgil goroesi iddi o fewn ei bywyd pob dydd. Gall myfyriwr A theimlo'r un ffordd ac mae wedi trosglwyddo'r angen am strwythur i'w helpu gyda'i astudiaethau academaidd. Esboniodd fod yr athrawes yn cyflwyno’r uned, yn dangos esiamplau ac yna yn gadael i’r myfyrwyr cwblhau’r gwaith.
Er bod llawer o’i chyfoedion yn hoffi gweithio gyda’i gilydd, pwysleisir ei fod yn hoffi gweithio yn annibynnol. Credir daeth yr awydd i weithio yn annibynnol o'r ffaith nad yw'n dymuno cael cymorth ychwanegol ac yn dod yn ddibynnol ar gymorth oedolion i gwblhau tasgau, sef strategaeth gyffredin arall a ddefnyddir gan bobl ag ASD (Centre for Autism, 2019). 

4.3 - Arsylwadau plant â Chyflwr Sbectrwm Awtistiaeth
Cafwyd cyfle i ymchwilio amryw o blant ASD wrth ymweld yn Ysgol Y Preseli. Roedd yn ddiddorol gweld y plant mewn lleoliad dosbarth i weld sut maent yn dysgu, sut maent yn cyfathrebu ac yn cydweithio gyda'u ffrindiau a'u cyfoedion drwy gydol y wers. Nod arall yr arsylwadau oedd darganfod unrhyw strategaethau mae athrawon yn defnyddio i hyrwyddo cyfathrebu a dysgu pe bai problem yn codi gyda'r plentyn penodol hwnnw. Yn ystod gwersi, roedd yn amlwg mai dim ond gyda phlant â'r un gallu academaidd â nhw yn ogystal â phlant ASD eraill yn y dosbarth yr oedd y plentyn ag ASD yn cyfathrebu ag. Diddorol oedd gweld nad oedd cyfoedion yn eu dosbarth yn cyfathrebu â nhw chwaith. Canfu astudiaeth fod cyfoedion niwrolegol-nodweddiadol yn llai tebygol o ryngweithio â'r rhai ar y Sbectrwm Awtistig (Sasson et al., 2017). O ystyried unigolion a Chyflwr Sbectrwm Awtistiaeth sydd eisoes yn cael trafferth mewn sefyllfaoedd cymdeithasol, mae'r canfyddiad hwn yn ychwanegu at y rhwystr, gan gynyddu eu siawns o ymddieithrio o gyswllt cymdeithasol ag eraill.

Sylwyd hefyd ar blant mewn dwy uned; Y Porth yn Ysgol Y Preseli, ar llall mewn uned yn Portmead Primary School. Roedd gan bob plentyn o fewn yr unedau CAU unigol a newidiwyd bob wythnos i ddangos dilyniant yn eu dysgu a'u datblygiad personol. Yn Y Porth trosglwyddodd plant i mewn i'r brif ysgol i hyrwyddo cynhwysiant a'u helpu i ennyn hyder a gwybodaeth o fewn pwnc penodol. Er bod hyn wedi cael effaith gadarnhaol ar ddatblygiad y plentyn, gallai symud o amgylchedd cyfarwydd, strwythurol a thawel i ymuno ag ysgol brysur a swnllyd sbarduno pryder y plentyn a allai arwain at wrthod cyfathrebu. Pe bai hyn yn digwydd, roedd siart teimladau wedi'i labelu â geiriau a lluniau i wella cyfathrebu a oedd yn hygyrch i'r plant er mwyn iddynt allu newid eu hemosiwn pe bai'n newid trwy gydol y dydd. Byddai hyn wedyn yn sbarduno sgwrs rhwng y disgybl a'r athro i geisio datrys drwy ddefnyddio dull cwestiynu adferol.

Pennod 5 - Casgliad
5.1 - Prif bwyntiau a godir
Un o'r canfyddiadau mwyaf diddorol yn ystod y prosiect ymchwil hwn oedd y cyfosodiad rhwng gwybodaeth a ddarganfuwyd yn ystod ymchwil eilaidd lle defnyddiwyd llyfrau, cyfnodolion ac erthyglau o gymharu â'r wybodaeth a gasglwyd wrth gynnal ymchwil sylfaenol trwy gyfweliadau ac arsylwadau. Er bod dolennau o strategaethau llafar a di-eiriol ar gael i hyrwyddo sgiliau cyfathrebu mewn pobl â Chyflwr Sbectrwm Awtistiaeth, roedd yn ddiddorol dysgu nad oedd y myfyrwyr, mewn gwirionedd, eisiau derbyn y cymorth ychwanegol sydd ar gael iddynt. Y rheswm dros hyn oedd oherwydd doedden nhw ddim eisiau colli ei hannibyniaeth a dibynnu gormod ar bobl eraill.
Er hynny, gan fod y sbectrwm Awtistig more eang, mae’n amlwg fydd rhai pobl yn magi fwy o nodweddion o gymharu ag eraill felly efallai byddent angen fwy o gymorth nag eraill. Yn ogystal â hyn, bydd gan rhai unigolion mwy nag un broblem iechyd gan gynnwys Awtistiaeth felly byddent eisiau mwy o gymorth eto. Mewn sefyllfa fel hyn, mae’n bwysig fod yr unigolion yma yn derbyn cymorth sydd yn diwallu eu holl anghenion (National Autistic Society, 2018). 
Canfyddiad arall o bwys oedd sut mae Cynlluniau Dysgu Unigol disgyblion yn effeithio ar eu dysgu. Er enghraifft, wrth gyfweld â chydlynydd ADY, eglurwyd os oes angen cymorth un-i-un ar unigolyn ar y sbectrwm awtistiaeth yn yr ysgol, mae'n rhaid i'r ysgol cyflogi aelod o staff i allu darparu'r cymorth hwn. Fel y nododd fod llawer o'r disgyblion yn yr ysgol ddim eisiau'r cymorth ychwanegol, mae'n rhaid iddynt yn gyfreithiol gadw'r aelod staff ychwanegol rhag ofn bod yr unigolyn hwnnw eisiau cefnogaeth un diwrnod. Mae’n bwysig fod cymorth ar gael i’r unigolion yma er mwyn sicrhau cynnydd ar hyd y continwwm, wrth symud rhwng y Camau Cynnydd (Donaldson, 2015).
5.2 - Dysgu Proffesiynol
O safbwynt proffesiynol, teimlwyd fod y prosiect ymchwil yma wedi darparu gwybodaeth ddefnyddiol er mwyn sicrhau fod pobl disgybl o fewn gofal athro yn gwneud cynnydd cadarnhaol o fewn pob sgil academaidd ond yn bennaf y sgil cymdeithasol. Er bod y strategaethau wedi’i anelu at blant Chyflwr Sbectrwm Awtistiaeth, gwelir potensial o ddefnyddio rhai ohonynt gyda phlant arall sydd efallai tu ôl o ran eu datblygiad cymdeithasol o gymharu â’i chyfoedion.  
5.3 - Awgrymiadau ar gyfer ymchwil yn y dyfodol
Er cyflwynodd yr ymchwil gwybodaeth a thechnegau defnyddiol i hyrwyddo sgiliau cyfathrebu mewn plant â Chyflwr Sbectrwm Awtistiaeth, roedd gwendidau yn yr ymchwil. Yn anffodus, dim ond un athro ac un myfyriwr a gyfwelwyd, a olygai mai dim ond un profiad oedd ar y ddwy ochr. Er mwyn sicrhau canlyniadau mwy cadarn, byddwyd yn cyfweld â mwy o staff a myfyrwyr i gasglu consensws dibynadwy.
Yn ogystal â chyfweld â mwy o bobl, byddwyd yn darparu holiaduron gyda’r un cwestiynau i fwy o athrawon o fewn yr un ysgol ac i sefydliadu gwahanol. Er ymwelwyd ag Uned Cyfleusterau Addysgu Arbenigol yn ystof Profiad Addysgu Proffesiynol, nid oedd digon o amser i gyfweld neu holi’r staff oedd yn gweithio yn agos gyda’r plant. Byddai cyfweld â’r staff yma yn fuddiol iawn at ymchwil y prosiect yma gan eu bod yn dysgu plant ag Awtistiaeth yn unig.
5.4 – Diweddglo
Deallir fod nifer fawr o strategaethau ar gael er mwyn hybu sgiliau cymfathrebu o fewn plant â Chyflwr Sbectrwm Awtistiaeth. Pwysig yw defnyddio’r startegaethau yma yn enwedig os yw’r plant yn ddi-eiriol er mwyn sicrhau datblygiad deallusol, academaidd a sgiliau gydol oes. Yn amlwg, fydd rhai strategaeth yn gweithio yn well ar gyfer rhai plant o gymharu â rhai eraill felly maen pwysig treialu amryw o dechnegau er mwyn canfod un sydd yn siwtio’r unigolyn yn well. Bwriad y strategaethau yma yw sicrhau fod y plant ag ASD yn derbyn yr un addysg â'u cyfoedion gan ganiatáu iddynt ddatblygu i'r un capasiti â'r rhai o'u chwmpas.

